दीपेन्द्र सिंह ऐरी

दीपेन्द्र सिंह ऐरी (जन्म: २०५७ साउन २८) एक नेपाली क्रिकेट खेलाडी हुन्। अगस्ट २०१८ मा, उनी नेदरल्यान्ड विरुद्ध नेपालको पहिलो एक दिवसीय अन्तर्राष्ट्रिय खेलमा खेल्ने एघार क्रिकेट खेलाडीहरू मध्येका एक थिए।चीनको हाङझोउमा भएको १९औँ एसियाली खेलकुदमा ऐरीले मङ्गोलिया विरुद्ध मात्र ९ बलमा टी-२० अन्तर्राष्ट्रियमा सबैभन्दा छिटो अर्धशतक प्रहार गरेका थिए। अप्रिल २०२४ मा, उनी एसीसी प्रिमियर कपमा कतारविरुद्ध एक ओभरमा लगातार ६ छक्का प्रहार गर्ने टी-२० आईमा तेस्रो खेलाडी बनेका थिए। नेपालको उत्कृष्ट अलराउन्डरहरू मध्ये एक मानिएका उनी हाल आइसिसी पुरुष खेलाडी वरियता अनुसार विश्वको दोस्रो उत्कृष्ट टी-२० अन्तर्राष्ट्रिय अलराउन्डर हुन्। उनको आक्रामक ब्याटिङ कौशलको लागि उनलाई "बाघ" संज्ञा दिइएको छ। उनी नेपाल प्रिमियर लिगको टोली सुदूरपश्चिम रोयल्सको कप्तान समेत हुन्। 

 खेल जीवन 
ऐरीले ११ मार्च २०१७ मा केन्या विरुद्ध मा आइसिसी विश्व क्रिकेट लिग च्याम्पियनसिपमा नेपालको लागि क वर्गको लागि पहिलो खेल खेलेका थिए। यस भन्दा अगाडी उनी सन् २०१६ को अन्डर-१९ क्रिकेट विश्वकपका लागि नेपाली टोलीमा समावेश भएका थिए। सन् २०१७ को एसीसी अन्डर-१९ एसिया कपमा उनी नेपाली राष्ट्रिय अन्डर-१९ टोलीका कप्तान थिए। समूह 'क' को खेलमा भारतविरुद्ध ८८ रन बनाउनुका साथै ३९ रन खर्चेर ४ विकेट लिएका उनी खेलको उत्कृष्ट खेलाडी घोषित भएका थिए। उनले कुल रन १८५/८ मा पुर्‍याउनका लागि ८८ रन बनाएका थिए जहाँ उक्त खेलमा भारत विजेता बनेको थियो।

 सन्दर्भ सामग्रीहरू 

 बाह्य कडीहरू 


श्रेणी:नेपाली क्रिकेट खेलाडीहरू
श्रेणी:नेपालका एकदिवसीय अन्तर्राष्ट्रिय क्रिकेट खेलाडीहरू
श्रेणी:नेपालका ट्वान्टी ट्वान्टी अन्तर्राष्ट्रिय क्रिकेट खेलाडीहरू